Aleida morri vítima di asidente ou vítima di si pai? E júri na Merka ki ten ki disidi
Pa reforsa tezi di asidenti advogados di difeza txoma Maria Cruz pa tistimunha…. Maria ta moraba pertu di kaza di Jorge de Pina na sidadi di Pawrucket y ê fla sob juramentu ma 2 dias antis di morti di Aleida ê odja es kriansa ku dor ta pega barriga y ma Aleida flal ma ê kai di bisikleta y ma vulanti magual barriga.
Akuzason sta fla ma nau …
Akuzason sta fla ma foi Jorge ki pruvoka es ferimentu fatal y pur isu es ta pidi prizon perpétua pa es kabu-verdianu di 37 anu akuzadu di mata si fidj-fémia ... Pa reforsa ses ideia semana pasadu akuzason aprezenta na Tribunal videos supostamenti di kamara di Jorge de Pina undi ê ta parsi ta amiasa amiasa Aleida y ta batel ku mon na kabesa pamodi Aleida ka krêba kumi (es-namorada di Jorge tambe fla na Tribunal ma Aleida ka gostaba di kumi)
Akuzason inda aprezenta komu evidensia kordas y fiu di luz ki atxadu na si kaza y ki Jorge de Pina supostamenti ta uzaba pa maltrata Aleida .. . Difeza ka sta nega akuzason di maltratu y até es txoma un irman di Jorge pa konta na Tribunal modi ki ses mai na Cabo Verde ta sotaba es ku fiu di luz.
KUMUNIDADI DIVIDIDU…
Di mesmu forma ki Tribunal debi sta divididu, komunidadi kabu-verdianu na Merka també sta divididu si Jorge de Pina ê kulpadu ou nau na morti di si fidja Aleida… Pa uns Jorge de Pina, tambe konxidu pa Manti Fixi, pa uns Jorge de Pina era bon pai y inkapaz di kumeti tamanhu atrosidadi enkuantu ki pa otus tudu ê possivel.
Julgamentu di Jorge de Pina dja entra na si segundo semana ( ê kumesa na dia 26 di Marsu na Tribunal Superior de Providence) mas inda ka ten data pa leitura di veredicto ( podi ser es semana ou na principio di otu semana). Fonte:ok
kea_Latn kea_Latn kea_Latn kea_Latn kea_Latn kea_Latn kea_Latn kea_Latn